Versindaba » Blog Archive Persverklaring: AVBOB Poësiegala : Versindaba
Persverklaring: AVBOB Poësiegala
PERSVERKLARING: AVBOB Poësiegala 2021
POËSIE SNOER ONS SAAM:
DIE AVBOB POËSIEKOMPETISIE EN POËSIEGALA
Die AVBOB Poësieprojek het die wenners van die vierde AVBOB Poësiekompetisie op Dinsdagaand 17 Augustus tydens 'n stylvolle geleentheid aangekondig en gevier. Die wenners in al 11 taalkategorieë het elk 'n kontantprys van R10 000 en 'n R2 500-boekgeskenkbewys ontvang. Die gedigte van die drie finaliste in elke taalkategorie is ook opgeneem in die jaarlikse bloemlesing, I wish I'd said … Vol. 4, wat bekendgestel is by hierdie roerende en opbouende geleentheid wat regstreeks op sosiale media gestroom is.
Dié woorde is opgevolg deur aangrypende en lewenskragtige musikale vermaak. Kontrabasspeler Viwe Mkizana se ostinato-solo het die oproep-en-reaksie-duo saam met die sanger-digter Mo Afrika 'a Mokgathi afgerond. Haar welluidende refrein, "My people don't die", was 'n inspirerende geloofsverklaring wat die veerkragtigheid en moed van digters en die digkuns weerspieël.
Bestuurder: Openbare Betrekkinge en Kommunikasie
Tel. +27 79 941 4602
Gedig: Die Senotaaf van Emmaus
Gedig: Indlela KaZimu Ithembekile
Gedig: Ulwimi lweenkobe
Gedig: Isihlahla sempilo
Gedig: Di re tletše dimpa
Gedig: Mme O Bohlokwa
Gedig: A ndzi ku yi ta na mpfula
Ann Scarborough Moore is 'n grafiese en beeldende kunstenaar van Kenilworth in die Wes-Kaap. Sy was 'n finalis in die tweede kompetisie en het die eerste AVBOB-minikompetisie in Mei 2020 gewen. Haar woordskilderye bou brûe vir treurendes wat nie self hul gevoelens kan verwoord nie. Sy skryf al gedigte sedert sy 'n potlood kon vashou en het, ná 'n stilte van 34 jaar, weer dié kuns begin beoefen. Sy is oneindig dankbaar teenoor AVBOB wat die inspirasie vir haar digterlike herlewing was.
Sinethemba Lusawana woon in Engcobo op die Oos-Kaapse platteland. Hy is 'n finalejaarstudent aan die Walter Sisulu Universiteit en kombineer sy ingenieurstudie met die skryf van poësie, soos die beroemde digters Athol Williams, Robert Berold en Rešoketšwe Manenzhe. Sy inskrywing is 'n huldeblyk aan die mediese personeel wat sentraal in die pandemie staan. Hulle is altyd in sy hart en sy gebede. Dis die eerste keer dat hy aan 'n poësiekompetisie deelneem. Om 'n wengedig te kan skryf, het sy wildste drome oortref.
Beauty Tlhabi van Thutlwane, Noordwes, is 'n kinderoppasser. Sy volg in die voetspore van die literêre reus Gcina Mhlope, wat aanvanklik as 'n huishulp gewerk het. Toe sy as tiener by die Pene Botshelo Writers Forum aangesluit het, het Molebatsi Bosilong haar aangemoedig om haar liefde vir die geskrewe woord te ontgin. Haar wensonnet is 'n reaksie op die intense wanhoop oor die groot getal begrafnisse wat op dieselfde tyd as dié van 'n goeie vriend plaasgevind het.
Jeremiah Ṋeluvhalani (21) van Ṱhohoyanḓou, Limpopo, het as tiener sy liefde vir die digkuns ontdek. Sonder 'n platform om sy passie te ontwikkel, het poësie vir hom net 'n stokperdjie gebly. Hy het gedigte begin skryf toe hy in 2019 van die AVBOB Poësiekompetisie gehoor het, en is dankbaar vir die geleentheid wat dit hom gebied het. Sy gedig is 'n reaksie op die verlies van sy geliefde oom, wat 'n steunpilaar in sy familie was.
Owen Maswanganye, oorspronklik van Chudu, Limpopo, woon deesdae in Pimville, Soweto. Bedags werk hy as CNC-programmeerder, maar ná werk ontwaak die digter in hom. Hy volg in die voetspore van ander digter-programmeerders soos JM Coetzee en wyle Hugh Hodge. Hy glo dat poësie heling vir ons volk kan bring – fisiek en geestelik. Die AVBOB Poësiekompetisie gee hom die geleentheid om met sy land se mense in gesprek te tree.